BERASALUZE LAZKANO (EAJ, 2019-10-24):
Eskerrik asko legebiltzar-buru anderea. Sailburuak, legebiltzarkideok eguerdi on guztioi.
Urriaren 11ko kontroleko saioan Becerra jaunak Uriarte sailburuari egindako interpelazio baten ondorioz aurkeztutako mozioa dugu eztabaidagai, eskola-jantokien kudeaketari buruzko hain zuzen ere.
Gaur egun Hezkuntza Departamenduaren ardurapena daude gure ikastetxeetako jantokiak, bertako egunerokoa, kudeaketa. Eta egunero-egunero 90.000 menu baino gehiago zerbitzatzen dira. Eta zerbitzu horretan lehentasuna hartzaileen osasuna eta ongizatea dira dudarik gabe.
Gehiengo handi batek beste toki batean prestatutako bazkaria jaten dute, baino % 25 bat gutxi gorabehera eskolako sukaldeetan bertan prestatutako bazkaria ere izaten da.
Hezkuntza Sailak ez du inoiz izan zerbitzu estandarizatu bat emateko asmoa, eta neurrira egindako zerbitzu bat ematea eta beharrei egokitutako zerbitzu bat izatea asmoa izan du beti. Eta horren adierazle garbia da Legebiltzar honetan, jantokien kudeaketa ereduaren inguruan onartutako legez besteko baten ondorioz, 2017ko abenduan jantokien jarraipen batzorde bat eratu zela, eragile guztien ordezkariekin ba eredu berriak proposatu eta horien inguruan lan egiteko.
Jaurlaritzak kudeaketa zuzenaren eredua garatzen jarraitzen du, baina horrek ez du esan nahi ba ez duela begi honez ikusten beste eredu batzuk ezartzea, beti ere juridikoki bideragarriak baldin badira.
Eta horregatik jaso dugu gaur onartuko dugun erdibideko honetan, Hezkuntza Sailak, epe labur batean, 4 hilabeteko epea jarri dugu, ba kudeaketa eredu ezberdinen inguruan hasita dagoen azterketa bukatu dezala; beti ere lehen esan dudana, juridikoki bideragarriak izanik beste eredu horiek legezkoak izan behar dute, eta noski, orain arteko sistema honek, bai elikadura arloan eta osasun arloan ere dituen berme guztiak beteko dituztela ba segurtasun guztia edukita.
Elikadura jasangarria eta hurbilekoa ere aipatu da. Eta gu ere ados gaude, elikadura zenbat eta osasungarriagoa eta jasangarriagoa izan, hobe. Eta gure menuetan ba beno faktore horiek txertatzearekin ere guztiz ados gaude.
Baita ere ados gaude, lehen esan dudan bezala, gaur egungo kudeaketa eredutik haratago beste eredu batzuk ere egon daitezkela, baina horrek ez du esan nahi gaur egun egiten den kudeaketa ona ez denik. Beti hobetu daiteke, dena bezala, baina beste...
...batzuk ere egon daitezkeela, baina horrek ez du esan nahi gaur egun egiten den kudeaketa ona ez denik. Beti hobetu daiteke, dena bezala, baina beste eredu batzuei bide emateak ez du esan nahi gaur egun dagoena ona ez denik.
Eta hobetzeko nahi horrekin adostu dugu erdi bidekoan jaso dugun lehenengo puntua: Hobetu eta aldaketak ere, beharrezkoak badira egin, baina horrek ez du esan nahi gaur egun daukagun jantokietako kudeaketa sistema hemen beste bozeramaile batek esan duen bezala gaindituta dagoenik, edo bukatua dagoenik, edo azken finean txarra denik. Gu horrekin ez gatoz bat, uste dugu gaur egun egiten dena ondo egiten dela, baina mundu honetan, dena bezala, hobetu daitekeela eta gu horretarako prest gaude eta Jaurlaritzak ere horretarako borondatea garbi azaldu du.
Horretarako gaur egun egiten diren esleipenen pleguak, plegu teknikoak hobetzeko ez daukagu inongo arazorik, gure taldetik ongi ikusten dugu, Jaurlaritzak berak ere ondo ikusten du, eta hori guztia hezkuntza komunitatearekin batera informazio prozesu bat ireki eta garatzea horrela jaso dugu, eta baita ere uste dugu nahiko epe onargarrian egitea proposatzen dugula, eta horretarako ere lau hilabeteko epea jarri dugu.
Jantokien kudeaketa, lehen esan dudana, Jaurlaritzaren egunerokoa segurtasunak eta erabiltzaileen osasunak markatzen du, eta uste dugu hori izan behar dela beti ere hobekuntzara egiten ditugun aurrerapen guztietan beti presente izan behar duguna.
Ez dago ukatzerik baita ere familien nahiak kontuan izan behar direla, familien nahiak aldatzen doazela, eta zilegi dela gainera gure seme-alabek egunero jaten dutena, jantokietan ematen den zerbitzuaren inguruan exijitzea, eta baita ere proposatzea edo nahi izatea beste modu batera kudeatzea zerbitzu hori.
Janaria eskolan bertan prestatzea hautatuko balu eskola batek edo eskola horretako hezkuntza komunitateak, eta baita ere aipatu da, eredu berri horietan toki-erakundeek, udalek parte-hartze zuzena izan beharko luketela, uste dut zer esan handia daukatela baita ere udalek eta toki-erakunde horiek, guk ezin dugula aurreikusi eredu hori horrela izango denik, posible izango denik, uste dut bere zailtasunak ere badituela, gaur egun hainbat ardura badituzte dagoeneko udalek gure ikastetxeen mantenduan, garbiketan eta hainbat kontuetan, eta bere zailtasunak ditu.
Ez dakit zein formula erabili beharko litzatekeen Jaurlaritzak gaur egiten duen kudeaketa hori beste modu batean udalen eskutik egiteko. Juridikoki zalantza asko sortzen dituen kontua da, eta uste dut gaurko akordio honek benetan jantokietako kudeaketa horretan hobekuntzak topatzea helburu badu, esan dudan bezala, ba tentuz egin behar dela eta juridikoki behintzat berme guztiak edukita.
Beraz, autonomia horren eskutik ikastetxe batek erabakiko balu bertan prestatutako janaria eskaintzea bere jantokian, ba baita ere jaso dugu erdibidekoan sukaldeak egingo zaizkiela, eta gainera hori aurreikusita dago baita ere aste honetan bertan Hezkuntza Departamentuak Batzordean aurkeztu duen azpiegitura plangintzan.
Uste dut gaur jasotako akordioan balioan jartzeko gauza bat dela baita ere analisi guzti hau eta egitera doan prozesu hau konpartitua izango dela, kontu hau baita zeresana duen hezkuntzako eragile guztiekin partekatuko dena, eta hortik ateratzen diren ondorioak ere araudi berri batean jasotzea eskatzen zaiola Jaurlaritzari, betiere izan ditzakeen eragin guztiak kontutan izanik eta batez ere, lehen esan dudana, berme juridiko guztiak osasun eta segurtasun aldetik ere berme guztiak izan ditzala eta bertan dauden langileen lan-baldintzetan ere eraginik izan gabe.
Nik ere txalotu gaurko akordioa, eskerrak eman proposatzaileari, Becerra jaunari, lehen momentutik garbi utzi zuelako benetan bai Gobernua sostengatzen dugun taldeekin gai honetan akordio bat nahi zuela.
Pozten nau baita ere EH Bildu eta Alderdi Popularrak bat egin izana gaur lortu dugun akordio honekin eta guk beti hobetzera eramaten gaituzten lanetan parte hartzeko prest eta benetan ikusiko dugu gogoeta prozesu guzti horietatik zein emaitza ateratzen diren, baina garbi eta argi utzirik gaur egungo kudeaketa sistemaren aurrean guk ez dugula uste txarra denik, hobetu behar dela, gauza guztiak bezala, eta horrekin uztartu daitekeela baita ere beste kudeaketa eredu batzuk, beti ere ikastetxe bakoitzak eta tokiko administrazio horrek prozesu horretan parte hartu nahiko balu, ba horrela erabakita.
Eskerrik asko.